als_Latn dik_Latn sag_Latn
Kryetari i Partisë Fjala, Gëzim Kelmendi, ka thënë se ka ofruar dorëheqjen pas dështimit të partisë në zgjedhjet parlamentare të 11 qershorit.
Partia Fjala ka arritur të fitojë një për qind të votabe në zgjedhje të parakohshme.
Kelmendi ankohet se partisë së tij u janë vjedhur votat, por ka thënë se ai duhet të jap përgjegjësi para partisë që e ka themeluar vet, disa vite më parë.
“Jam duke menduar që të jap dorëheqje nga partia Fjala, pavarësisht dëmeve që na u janë bërë në zgjedhje. Unë kam ofruar dorëheqjen tek anëtarësia e Partisë Fjala, por ata nuk janë duke e pranuar”, ka thënë Kelmendi në RTV Dukagjini.
Ai ka thënë se ka prova për vjedhje të votave të Partisë Fjala gjatë zgjedhjeve.
“Vetëm në Pejë dhe Prizren, me votat nga këto dy qendra unë do ta kaloja pragun. Por na kanë vjedhur votat”, ka thënë Kelmendi. /Insajderi.com
als_Latn als_Latn als_Latn als_Latn als_Latn als_Latn